钦定古今图书集成/明伦汇编/氏族典/第152卷 > 袁高
## 钦定古今图书集成/明伦汇编/氏族典/第152卷 > 袁高

按《唐书袁恕己传》：“恕己孙高，字公颐，擢进士第。代宗
时，累迁给事中。建中中，拜京畿观察使，坐累贬韶州
刺史，复拜给事中。德宗将起卢杞为饶州刺史，高当
草诏，见宰相卢翰曰：‘杞当国，反易天常，使宗祏失守，
才示贬斥。今还授大州，天下其谓何’？翰不悦，命舍人
作诏。诏出，高执不下，谏官亦力争帝前。帝曰：‘与上佐
可乎’？”群臣奉诏。翌日，遣使慰高曰：“朕惟卿言切至。”已
如奏卒，年六十。